La cúpula del futbol base vol fixar un complement per “objectius” als contractes dels responsables del futbol formatiu. A part d’un extra per escalar fins al primer equip, també s'aplicarà per internacionalitats dels jugadors i altres aspectes que facin millorar els jugadors.

Segons reconeixen fonts del club, els entrenadors ja tenen un seguit de variables de formació dels jugadors (en concepte de bonus de confiança) i ara s’estudia incorporar-los als secretaris tècnics i directors esportius de la Masia. Són variables per afavorir la correcta progressió dels jugadors, per exemple, debut amb el primer equip o internacionals.

Ansu Fati, vida a la Masia

El jove futbolista blaugrana segueix molt present en la residència del Barça. Molts dies, després d'entrenar amb el primer equip, es vaig dirigir a la Masia per a menjar amb els seus antics companys del juvenil. De fet, està en ple procés de formació com a futbolista i persona. Per això, Ansu li ha comunicat als responsables del futbol base que vol estudiar anglès i francès. Els dirigents li han recomanat que comenci amb l'anglès i el combini amb el curs d'entrenador, que Ansu ja s'està traient. Potser per això Ansu i la seva família veuen tots els partits del Juvenil A i del Barça B durant el cap de setmana, perquè segueixen molt vinculats al futbol basi i als seus orígens.